Број: 11-Г-5600/22

# Дана, 01.12.2022.године

На основу члана 70. Закона о јавним набавкама („Службени гласник БиХ“, број 39/14) и члана 14. Правилника о јавним набавкама Градске управе Града Бања Лука („Службени гласник Града Бања Лука“, број 34/19, 23/21 и 42/21), Градоначелник Бање Луке доноси

## **О Д Л У К У**

**I**

Прихвата се приједлог Комисије за јавну набавку„Унутрашње уређење просторија ФК Напријед у МЗ Обилићево 2 у оквиру пројекта Јачање улоге МЗ у БиХ“-фаза 2, број јавне набавке 15-404-504/22.

**II**

Утврђује се да су обје достављене понуде: „SCHWAM“ Мирослав Брдар с.п. Бања Лука и „ENTERIJERI VRBAS“ д.о.о. Бања Лука прихватљиве за уговорни орган.

**III**

Понуђач „SCHWAM“ Мирослав Брдар с.п. Бања Лука бира се, као најповољнији понуђач, у поступку јавне набавке број 15-404-504/22, јер је понудио најнижу цијену понуде у износу од 36.034,83 КМ са ПДВ-ом.

**IV**

Уговорни орган закључиће уговор о јавној набавци, са најповољнијим понуђачем из тачке III одлуке, под условима утврђеним у тендерској документацији. Прије закључења уговора, понуђач је дужан, у року од 4 (четири) дана од дана пријема обавјештења о избору, уговорном органу доставити документе којима доказују своју личну способност. Ови документи су наведени у члану 45. став (2) Закона о јавним набавкама („Службени гласник БиХ“ број 39/14). Потребно је доставити оригинале или овјерене фотокопије наведених докумената, с тим што ови документи не смију бити старији од три мјесеца рачунајући од дана подношења понуде.

## **О б р а з л о ж е њ е**

Одлуком градоначелника број 11-Г-4838/22 од 12.10.2022. године, покренут је поступак јавне набавке „Унутрашње уређење просторија ФК Напријед у МЗ Обилићево 2 у оквиру пројекта Јачање улоге МЗ у БиХ“-фаза 2. Рјешењем градоначелника број 11-Г-4839/22 од 12.10.2022. године, именована је Комисија за јавну набавку, која је провела конкурентски захтјев за достављање понуда број 15-404-504/22, на основу члана 87. став (2) Закона о јавним набавкама („Службени гласник БиХ“, број 39/14). Обавјештење о набавци је објављено на порталу јавних набавки дана 25.10.2022. године под бројем 320-7-1-522-3-391/22 и исправка обавјештења под бројем 320-7-1-522-8-400/22 од 03.11.2022. године. Процијењена вриједност јавне набавке наведена у захтјеву за јавну Одјељења за привреду и локални економски развој износи 30.800,00 КМ без ПДВ-а. Критеријум за избор најповољнијег понуђача је најнижа цијена.

Тендерском документацијом је тражено да понуђачи доставе сљедеће доказе:

1. попуњен, потписан и овјерен печатом понуђача образац за понуду, а за групу понуђача податке о сваком члану групе понуђача, као и јасно одређење члана групе који је овлашћени представник групе понуђача за учешће у поступку јавне набавке, за комуникацију и за закључивање уговора;
2. изјава о испуњености услова из члана 45. став (1) тачка од a) до д) ЗЈН (потписана од стране лица овлаштеног за заступање понуђача и овјерена од стране надлежног органа, општински/градски орган управе или нотар);
3. докази предвиђени чланом 46. ЗЈН; овјерена фотокопија актуелног извода из судског регистра за правна лица, односно рјешења о регистрацији или увјерења о активном статусу за физичка лица (фотокопија овјерена од стране надлежног органа, општински/градски орган управе или нотар);
4. докази техничке и професионалне способности како је тражено, а у складу са чланом 49. ЗЈН;
5. изјава у вези са чланом 52. став (2) ЗЈН (потписана од стране лица овлаштеног за заступање понуђача и овјерена од стране надлежног органа, општински/градски орган управе или нотар);
6. попуњен, потписан и овјерен печатом понуђача примјерак спецификације (образац за цијену понуде);
7. потписан и овјерен печатом понуђача примјерак нацрта уговора;
8. списак повјерљивих информација (ако их има);
9. датум понуде, потпис и печат овлаштеног лица понуђача;
10. попис докумената уз понуду
11. овлаштење или пуномоћ за лице које попуњава обрасце изјава уколико исто није законски овлаштено за заступање понуђача

 Рок за подношење понуда истекао је дана 14.11.2022. године, у 11:00 часова. Истога дана у 11:40 часова Комисија је извршила јавно отварање понуда и том приликом констатовала да су пристигле сљедеће понуде (цијене у КМ са ПДВ-ом):

|  |  |  |
| --- | --- | --- |
| Р.бр. | Назив понуђача | Цијена |
|  | „SCHWAM“ Мирослав Брдар с.п. Бања Лука................ | 36.034,25 |
|  | „ENTERIJERI VRBAS“ д.о.о. Бања Лука........................ | 43.559,45 |

Дана 22.11.2022. године Комисија је приступила анализи и оцјени понуда и том приликом установила сљедеће:

Понуда број 1, „SCHWAM“ Мирослав Брдар с.п. Бања Лука, од 04.11.2022. године; коверта са понудом исправно затворена и запечаћена. Понуда садржи све документе предвиђене тендерском документацијом и иста је прихватљива за уговорни орган. Стручни члан Комисије за јавну набавку је извршио рачунску контролу понуде и установио да у истој постоје рачунске грешке. Сходно члану 17. Упутства за припрему модела тендерске документације и понуда („Службени гласник БиХ“, број 90/14 и 20/15) понуђачу је упућен акт којим је затражено да се изјасни да ли прихвата исправку уочене рачунске грешке. Понуђач је доставио акт којим даје сагласност за исправку рачунске грешке.

Понуда број 2, „ENTERIJERI VRBAS“ д.о.о. Бања Лука, од 14.11.2022. године; коверта са понудом исправно затворена и запечаћена. Понуда садржи све документе предвиђене тендерском документацијом. Стручни члан Комисије за јавну набавку је извршио рачунску контролу понуде и установио да у истој постоји рачунска грешка. Сходно члану 17. Упутства за припрему модела тендерске документације и понуда („Службени гласник БиХ“, број 90/14 и 20/15) понуђачу је упућен акт којим је затражено да се изјасни да ли прихвата исправку уочене рачунске грешке. Понуђач је доставио акт којим даје сагласност за исправку рачунске грешке. Поред докумената који су тендерском документацијом означени као обавезни елементи садржаја понуде понуђач је у понуди доставио и доказе у вези са чланом 45. став (2) тачке од а) до д) ЗЈН, и то:Увјерење Суда БиХ, Увјерење Основног суда у Бањалуци, Увјерење Окружног привредног суда у Бањалуци, Пореско увјерење Пореске управе Републике Српске и Увјерење Управе за индиректно опорезивање БиХ. Понуда је прихватљива за уговорни орган али је укупна цијена понуде изнад обезбјеђених средстава за предметну набавку прије е-аукције.

Е-аукција је заказана за 28.11.2022. године, са почетком у 12:00 часова. Почетна ранг листа понуђача који су позвани да учествују у е-аукцији је сљедећа (цијене у КМ без ПДВ-а):

|  |  |  |
| --- | --- | --- |
| Р.бр. | Назив понуђача | Цијена |
|  | „SCHWAM“ Мирослав Брдар с.п. Бања Лука................ | 30.799,00 |
|  | „ENTERIJERI VRBAS“ д.о.о. Бања Лука........................ | 37.230,30 |

Е-аукција је започела у заказано вријеме и трајала до 12:30 часова. Током трајања е-аукције нису подношене нове цијене понуда па је коначна ранг листа понуђача који су позвани да учествују у е-аукцији идентична почетној.

Имајући у виду да је критеријум за избор најповољнијег понуђача најнижа цијена, те да је понуђач „SCHWAM“ Мирослав Брдар с.п. Бања Лука понудио најнижу цијену Комисија за јавну набавку је уговорном органу предложила доношење одлуке о избору најповољнијег понуђача. Уговорни орган је прихватио приједлог Комисије и одлучено је као у диспозитиву. Комисија је окончала свој рад 29.11.2022. године.

Против ове одлуке може се изјавити жалба у писаној форми Канцеларији за разматрање жалби, Филијала Бањалука, путем Градоначелника – Одсјека за јавне набавке, у року од 5 (пет) дана од дана пријема обавјештења о исходу поступка јавне набавке. Жалба се подноси у 3 примјерка, директно на протокол уговорног органа у канцеларију 14 Градске управе Града Бањалука или препорученом пошиљком.

**Г Р А Д О Н А Ч Е Л Н И К**

**Драшко Станивуковић**